عصبیت

عصبیت توں کیا مراد ہے.
عصبیت توں مراد ہک گروہ دے افراد دا اپݨی ثقافت تے طرز زندگی کوں ݙوجھے افراد دی ثقافت تے طرز زندگی کنوں چنگھاں تصور کر گھݨ کوں عصبیت اکھیا ویندے.
" ہر ثقافت دے افراد اپݨی اپݨی ثقافت کوں بہتر تے اعلیٰ سمجھدن"
مثال دے طور تے ساݙی روز مرہ دی زندگی وچ ٻہوں مثالاں ملدن. شہر اچ رہݨ الے دیہات الیے کوں کمتر اکھدن. اتے چیٹے رنڳ الے کالے رنڳ الے کوں کمتر اکھدن.

 (عصبیت دے فائدے) 

 1. گروہی استحکام 
عصبیت دا سب توں وݙا فائدہ گروہی اتحاد ، قومی سالمیت اتے وفاداری ہے. ہی وجہ توں افراد گروہی استحکام تے اتحاد وچ جمع تھی ویندن اتے دشمن دے سامݨے ڈٹ ویندن.

 2. جزبہ حب الوطنی دا فروغ 
عصبیت حب الوطنی کوں فروغ ݙیندی ہے. اتے ہر قدم تے افراد کوں قربانی واسطے تیار کریندی ہے. عصبیت حب الوطنی کوں پیدا کرݨ واسطے ٻہوں اہم کردار ادا کریندی ہے. 

 3. شناخت 
عصبیت دی وجہ توں مختلف گروہ ،قبیلے ،جماعتاں ،قوماں اتے ذاتاں اپݨا وجود اتے شناخت رکھدن.

 4. اتحاد دا فروغ 
عصبیت ہک اینجھا معاشرہ ہے. ڄہڑا افراد دے درمیان اتحاد تے وفاداری کوں فروغ ݙیندے.

 (عصبیت دے نقصان) 

 1. منفی روئیے 
عصبیت دی وجہ توں گروہ دے افراد ہک ݙوجھے توں نفرت کریندن اتے حقارت دی نظر نال ہک ٻہے کوں ݙیکھدن. جیندی وجہ توں باہمی کشیدگی تے جرائم پیدا تھیندن.

 2. معاشرتی تغیر دی راہ وچ رکاوٹ 
عصبیت دا سب توں وݙا نقصان تغیر وچ رکاوٹ پیدا کریندن. افراد اپݨی ثقافت کوں بہتر تے ݙوجھیاں دی ثقافت کوں گندا اکھدن. 

 3. گروہ بندی 
عصبیت دی وجہ توں معاشرے دے افراد دے درمیان گروہ بندی پیدا تھی ویندی ہے. پاکستان وچ مزہبی فرقہ بندی سب توں وݙا نقصان ہے. 

 4. نا انصافی 
عصبیت دی وجہ توں افراد یا گروہ اچ انصاف تے سچائی دا جزبہ ختم تھی ویندے. ہر ذات ،برادری اپݨے ذاتی مفادات اچ فائدہ چیندی ہے. ݙوجھے لوکاں کوں انہادے دے حق کنوں محروم کیتا ویندے.